Diari Oficial de la Generalitat Valenciana


Sumari del DOGV 4457, del 11-03-2003 (2003/2837)

Informació pública del programa d'actuació integrada per a la unitat d'execució B-4 del Pla General d'Ordenació Urbana de Burriana.
-----------------------------------------------------------------------------------------------------------------------------------

### Dades del document

Número de DOGV
:   4457

Data del DOGV
:   11-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2837


Organisme emissor
:   Urbasur Siglo XXI, SL

Tipus de document
:   Anunci

Informació pública del programa d'actuació integrada per a la unitat d'execució B-4 del Pla General d'Ordenació Urbana de Burriana. [2003/F2837]
  
La societat mercantil Urbasur Siglo XXI, SL, amb domicili social a Castelló de la Plana, carrer de Sagasta, 7, i amb CIF B-12520896, a través del present anunci i en aplicació d'allò disposat en l'article 48.C), en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat alternativa tècnica del programa d'actuació integrada per al desenvolupament de la unitat d'execució B-4 de Burriana.
  
Per això, d'acord amb els articles 45 i 32.A) i B) del text legal abans citat, s'ha procedit a presentar el corresponent programa d'actuació integrada per al desenvolupament del sector esmentat i la documentació pertinent, comprensiva d'alternativa tècnica, pla parcial i avantprojecte d'urbanització, junt amb les seues corresponents memòries i restant documentació, utilitzant la via simplificada del procediment prevista en l'article 48 de la Llei 6/1994, de 15 de novembre.
  
Així, s'ha protocol·litzat l'alternativa tècnica i l'avantprojecte d'urbanització, junt amb les seues corresponents memòries i la resta de documentació, a la notaria de M. Jesús López Tena, carrer de l'Encarnació, 26-A, baix, de Burriana (Castelló), mitjançant l'acta de data 5 de març de 2003, amb número del seu protocol 348. Es troben igualment disponibles els exemplars a la Secció d'Urbanisme i Obres de l'Ajuntament de Burriana, i qualsevol persona podrà, dins del termini de 20 dies comptats a partir del dia següent a la publicació d'este anunci en el Diari Oficial de la Generalitat Valenciana, comparéixer a la notaria per tal d'obtindre còpia de l'acta o sol·licitar-ne l'exhibició. Així mateix, es podran consultar a l'ajuntament les actuacions derivades de la documentació depositada i presentar, per a la incorporació a estes, tant al·legacions com alternatives tècniques que pretenguen competir amb l'exposada al públic, així com presentar proposicions juridicoeconòmiques per a executar qualsevol de les alternatives tècniques, en el termini dels cinc dies consecutius a la finalització del termini de 20 dies esmentat abans.
  
Expressament es fa constar que este anunci es dirigeix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura en la susdita llista, com la pròpia parcel·la cadastral, o simplement amb el nom del municipi, que són els següents:
  
Titular cadastral: Desconegut
  
Domicili:
  
Població:
  
F. cadastral: 951803YK4290S0001KL